Tokijo elektros energijos kompanija
Tokijo elektros energijos kompanija (jap. 東京電力株式会社 = Tōkyō Denryoku Kabushiki-kaisha, angl. The Tokyo Electric Power Company, Incorporated), dar žinoma kaip Toden (東電; Tōden), TEEK arba TEPCO – elektros įmonė, aptarnaujanti Japonijos Kanto regioną, Jamanašio prefektūrą ir rytinę Šidzuokos prefektūros dalį. Įmonės būstinė įsikūrusi Čijodoje, Tokijuje. 1951 m. įkurta įmonė yra didžiausias Japonijos energijos gamintojas.